94/640/EY: Komission päätös, tehty 5 päivänä syyskuuta 1994, luvan antamisesta Saksan liittotasavallalle sallia tilapäisesti luhtaröllin siementen, jotka eivät täytä neuvoston direktiivin 66/401/ETY vaatimuksia, pitäminen kaupan



Virallinen lehti nro L 248 , 23/09/1994 s. 0025 - 0025

Suomenk. erityispainos Alue 3 Nide 61 s. 0066

Ruotsink. erityispainos Alue 3 Nide 61 s. 0066



KOMISSION PÄÄTÖS, tehty 5 päivänä syyskuuta 1994, luvan antamisesta Saksan liittotasavallalle sallia tilapäisesti luhtaröllin siementen, jotka eivät täytä neuvoston direktiivin 66/401/ETY vaatimuksia, pitäminen kaupan (94/640/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1), sellaisena kuin se on viimeksi muutettuna direktiivillä 92/19/ETY(2), ja erityisesti sen 17 artiklan, ottaa huomioon tiettyjen rehu-, öljy- ja kuitukasvien siementen kaupan pitämisen rajoittamisesta siemeniin, jotka on virallisesti varmennettu "perussiemeniksi" tai "varmennetuiksi siemeniksi", 27 päivänä helmikuuta 1986 annetun komission direktiivin 86/109/ETY(3), sellaisena kuin se on viimeksi muutettuna direktiivillä 91/376/ETY(4), ja erityisesti sen 3 artiklan, ottaa huomioon Saksan liittotasavallan esittämän hakemuksen sekä katsoo, että Saksassa direktiivin 66/401/ETY vaatimukset täyttävien luhtaröllin siementen tuotanto on ollut riittämätöntä vuonna 1994 eikä se vastaa maan tarpeita, tätä kysyntää ei ole mahdollista tyydyttää muista jäsenvaltioista tai kolmansista maista lähtöisin olevilla siemenillä, jotka täyttävät kaikki direktiivissä 66/401/ETY esitetyt vaatimukset, Saksan liittotasavallalle olisi siis annettava lupa pitää kaupan 31 päivään heinäkuuta 1995 asti edellä mainitun lajin siemeniä, jotka eivät täytä kyseisessä direktiivissä esitettyjä vaatimuksia, lisäksi muille jäsenvaltioille, jotka voivat toimittaa Saksan liittotasavallalle tällaisia kyseisen direktiivin vaatimuksia täyttämättömiä siemeniä, olisi annettava lupa pitää kaupan näitä siemeniä ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Saksan liittotasavallalle annetaan lupa pitää kaupan 31 päivään heinäkuuta 1995 asti alueellaan enintään 0,3 tonnia luhtaröllin (Agrostis canina L.) kauppasiemeniä. 2 artikla Muille jäsenvaltioille annetaan lupa sallia alueellaan sellaisten siementen kaupan pitäminen, joiden kaupan pitämiseen on annettu lupa tässä päätöksessä 1 artiklassa määrätyin edellytyksin. 3 artikla Jäsenvaltioiden on ilmoitettava viipymättä komissiolle niiden alueella tämän päätöksen mukaisesti kaupan pidetyistä siementen määristä. Komissio ilmoittaa niistä muille jäsenvaltioille. 4 artikla Tämä päätös on osoitettu kaikille jäsenvaltioille. Tehty Brysselissä 5 päivänä syyskuuta 1994. Komission puolesta René STEICHEN Komission jäsen (1) EYVL N:o 125, 11.7.1966, s. 2298/66 (2) EYVL N:o L 104, 22.4.1992, s. 61 (3) EYVL N:o L 93, 8.4.1986, s. 21 (4) EYVL N:o L 203, 26.7.1991, s. 108